Toshkentdagi hovli MIB tomonidan 5,2 mlrd so‘mga auksionga qo‘yildi

Toshkent shahar Yakkasaroy tumanidagi hovli kimoshdi savdosiga qo‘yildi. Lot ma’lumotlari “E-auksion” portalida e’lon qilingan.

Lot auksionga fuqarolik ishlari bo‘yicha sud hukmi bilan Yakkasaroy tumani MIB tomonidan joylashtirilgan. 2015-yilda qurilgan 3 qavatli uy 7 xonadan iborat. 
Yer uchastkasining umumiy maydoni 0,04 gektar. Binoning maydoni — 505 kvadrat metr. Hovlida gaz, suv, elektr ta’minoti va kanalizatsiya tizimi mavjud. 
Lot izohida yozilishicha, xonadonda fuqarolar istiqomat qiladi.
Auksionga qo‘yilgan hovlining boshlang‘ich bahosi — 5,2 mlrd so‘m. Arizalar 10-may 09:00 ga qadar qabul qilinadi. Savdolar xuddi shu kuni 10:00 da boshlanadi.
Avvalroq Toshkentda MIB tomonidan auksionga qo‘yilgan hovli boshlang‘ich bahosidan ikki barobar arzonga sotilgani haqida xabar qilingan edi.